Loan of Wheat
Material: papyrus
Place: Oxyrhynchites
Categories: Darlehen (Weizen) Rückzahlungsbedingungen
Namen
in zweifacher Ausfertigung
Empfänger = Diogenes (vgl. 3493)
Geber = Sarapion
Διογένης ὁ καὶ Διονύσιος Δι[ογέ]νους τ[οῦ Διογένους] μητρὸς Πλουτάρ[χης] 
ἀπʼ Ὀξυρύγχων πόλεως Σαραπίωνι [τῷ καὶ Ἀλεξά]νδρωι Διογ[ένους] 
ἀπὸ τῆς αὐτῆς πόλεως χαίρειν. ὁμο[ολογῶ ἔχειν παρὰ σοῦ και παρα]
μεμετρῆσθαι πυροῦ γενήματος τοῦ διελθόντος τεσσσαρεσκαιδε
κάτου ἔτους δημοσίῳ ἡμιαρταβίῳ ἀρτάβας διακοσίας 
πεντήκοντα ἑπτὰ ἥμισυ, γείνονται ἀρτάβαι διακόσιαι πεντήκον
τα ἑπτὰ ἥμισυ , ἃς ὁπηνίκα ἐὰν αἱρῇ ταύτας σοι παραδώσω 
ἢ οἷς ἐ αἱρῇ ἀνυπερθέτως ἢ γενήματος τοῦ τεσσαρεσκαιδεκάτου 
ἔτους ἢ τοῦ ἐνεστῶτος πεντεκαιδεκάτου ἔτους νέον καθαρὸν 
ἄδολον ἄβολον ἄκριθον κεκοσκινευμένον μέτρῳ τῷ προκει
μένῳ ἐν κώμῃ Ψώβθει τῆς πρὸς ἀπηλιώτην τοπαρχιαν, 
γεινομένης σοι τῆς πράξεως ἔκ τε ἐμοῦ καὶ ἐκ τῶν ὑπαρ
χόντων μοι πάντων καθάπερ ἐκ δίκης, κύριον τὸ χει
ρόγραφόν μου τοῦ Διογένους τοῦ και Διονυσίου ἰδιόγραφον 
δισσὸν γραφὲν πανταχῇ ἐπιφερόμενον καὶ παντὶ τῷ 
ὑπὲρ σοῦ ἐπιφέροντι.  ιε Αὐτοκράτορος Καίσαρος Μάρκου 
Αὐρηλίου Ἀντωνίνου Σεβαστοῦ Ἀρμενιακοῦ Μηδικοῦ Παρθικοῦ 
Γερμανικοῦ Μεγίστου, Μεχεὶρ κθ.
Διογένης ὁ καὶ Διονύσιος Διογένους τοῦ Διογένους μητρὸς Πλου
τάρχης ἀπʼ Ὀξυρύγχων πόλεως Σαραπίωνι τῷ και Ἀλεξάνδρῳ 
Διογένους τοῦ Ἑρμαΐσκου μητρὸς Δημητροῦτος ἀπὸ τῆς αὐτ[ῆς] 
πόλεως χαίρειν. ὁμολογῶ ἔχειν παρὰ σοῦ καὶ παραμεμε
τρῆσθαι πυροῦ γενήματος τοῦ διελθόντος τεσσαρεσκαιδεκάτου 
[ἔτου]ς μέτρῳ δημοσίῳ ἡμιαρταβίῳ ἀρτάβας διακοσίας 
[πεντ]ήκ[ον]τα ἑπτὰ ἥμισυ, γείνονται ἀρτάβαι διακόσιαι 
πεντήκοντα ἑπτὰ ἥμισυ , ἃς ὁπηνίκα ἐὰν αἱρῇ ταύ
τας σοι παραδώσω ἢ οἷς ἐὰν αἱρῇ ἀνυπερθέτως ἢ γενή
ματος τοῦ τεσσαρεσκαιδεκάτου ἔτους ἢ τοῦ ἐνεστῶτος 
πεντεκαιδεκάτου ἔτους νέον καθαρὸν ἄδολον ἄβολον 
κεκοσκινευμενου μέτρῳ τῷ προκειμένῳ ἐν κώμῃ 
μη Ψώβθει τῆς πρὸς ἀπηλιώτην τοπαρχίας, γεινομένης 
σοι τῆς πράξεως ἔκ τε ἐμοῦ καὶ ἐκ τῶν ὑπαρχόντων 
μοι πάντων καθάπερ ἐκ δίκης. κύριον τὸ χειρόγραφόν 
μου τοῦ Διογένους τοῦ καὶ Διονυσίου ἰδιόγραφον δισ
σὸν γραφὲν πανταχῇ ἐπιφερόμενον καὶ παντὶ τῷ 
ὑπὲρ σοῦ ἐπιφέροντι.  ιε Αὐτοκράτορος Καίσαρος 
Μάρκου Αὐρηλίου Ἀντωνίνου Σεβαστοῦ Ἀρμενιακοῦ 
Μηδικοῦ Παρθικοῦ Γερμανικοῦ Μεγίστου, Μεχεὶρ κθ.
σι Ψώβθ